અમદાવાદ: શહેરભરમાં રખડતાં કૂતરાંની રંજાડ છે. એક અંદાજ પ્રમાણે ર.૭૦ લાખથી વધુ રખડતાં કૂતરાં છે. અમુક વિસ્તારમાં તો સાંજ ઢળતાંની સાથે જ રખડતાં કૂતરાંના આતંકથી મહિલાઓ, વૃદ્ધો અને બાળકો ઘરની બહાર પગ મૂકી શકતાં નથી. ખુદ તંત્રના સત્તાવાર અહેવાલ મુજબ દરરોજ ર૩ર નાગરિકોને કૂતરાં કરડી ખાય છે. તેમ છતાં તંત્ર દ્વારા દૈનિક માંડ ૮૦ કૂતરાંનું ખસીકરણ-રસીકરણ કરાય છે, જે દરરોજના ૧૦૦ કૂતરાંના ખસીકરણ-રસીકરણના લક્ષ્યાંકથી ઓછું છે.